דגניה שלי
עַל דְּגַנְיָה הָעֶרֶב יוֹרֵד חַכְלִילִי ; מִתְעַרְבֵּל עִם רוּחוֹת עַל הַמַּיִם ; וְכִנֶרֶת כְּחֻלָּה בַּשַּלְוָה הַלֵּילִית ; מְעִירָה כּוֹכָבִים בַּשָּמַיִם ; וּבֵיְנוֹת לָעֵצִים עוֹד תִּבְעַר לֶהָבָה ; הַנּוֹשֵׂאת מֵאוּם ג'וּני גְּוָנֶיהָ ; וְהֶמְיַת חֲלוּצִים עֲטוּרֵי גַּאֲוָה ; מַרְעִיפָה אַהֲבָה עַל בָּנֶיהָ ; זוֹהִי דְּגַנְיָה שֶלִי ; אֵם דוֹרוֹת שֶחָלְפוּ ; זוֹהִי דְּגַנְיָה שוֹרְשִית כְּמוֹ יָמֶיהָ, ; זוֹהִי דְּגַנְיָה שֶלִי שֶפָּנֶיהָ יָפוּ ; כְּיָפְיָן שֶל מֵאָה שְנוֹתֶיהָ ; עוֹד זוֹרְמִים בַּשְּבִילִים סִיפּוּרֵי רִאשוֹנִים ; עַל גּוֹרֶן סְמוּק לְחָיַיִם ; וְּתמוּנוֹת שֶקָפְאוּ בְּמַבַּע-הַפָּנִים ; וּכְאֵב שְנֶחְרַט בַּשְׂפָתַיִם ; וְגַּבָּם הַשָּפוּף שֶל נוֹשְׂאֵי הַתִּקְוָה ; מִכָּל עֵץ וְגִבְעָה שוּב יוֹפִיעַ ; וְהַזֶרַע הַקָּט שֶצָמַח וְגָּבַהּ ; כָּל שָרָב וְכָל סָעָר יַרְגִיע. ; זוֹהִי דְּגַנְיָה שֶלִי ; וְהַיּוֹם כְּשֶבָּאוֹפֶק דּוֹאוֹת חֲסִידוֹת ; וְכִנֶרֶת זוֹעֶקֶת חוֹפֶיהָ ; וְהַכּל כּה מוּבָן כְּסִיפּוּר אַגָּדוֹת ; כְּמוֹ הָאָרֶץ בְּאֶלֶף נוֹפֶיהָ ; שוּב נַבִּיט מִשְתָאִים בֵּין שִׂמְחָה לְדִּמְעָה ; בְּאוֹר הֶחָזוֹן הַשּוֹפֵעַ, ; וְעַשְׂרוֹת קִבּוּצִים בְּכָל גָּיְא וְגִבְעָה ; עוֹד זוֹרְמִים עִם הַנֵּס הַּבּוֹקֵעַ ; זוֹהִי דְּגַנְיָה שֶלִי ; אֵם דוֹרוֹת שֶחָלְפוּ ; זוֹהִי דְּגַנְיָה שוֹרְשִית כְּמוֹ יָמֶיהָ, ; זוֹהִי דְּגַנְיָה שֶלִי שֶפָּנֶיהָ יָפוּ ; כְּיָפְיָן שֶל מֵאָה שְנוֹתֶיהָ; 